**การวิเคราะห์จุดอ่อนจุดแข็ง ในการดำเนินงานของ ส่วนการศึกษาฯ ปีการศึกษา 2557**

**ตามรายงานการประเมินตนเอง ส่วนการศึกษา โรงเรียนนายร้อยพระจุลจอมเกล้า**

**ปีการศึกษา ๒๕๕๗**

มาตรฐานที่ 1 คุณภาพผู้สำเร็จการศึกษา

**จุดแข็ง**

1. สกศ.รร.จปร. มีระบบการคัดเลือก นนร. ที่ดี ทำให้ นนร. มีศักยภาพทางวิชาการและมีศักยภาพในการแข่งขันสูง
2. นนร. ได้รับการฝึกฝนและการแนะนำอย่างต่อเนื่อง ทั้งจากอาจารย์ผู้สอน และ นนร. รุ่นพี่ เมื่อเข้าทำการแข่งขัน จึงมีโอกาสที่จะได้รับรางวัลสูง

**จุดที่ควรพัฒนา**

1. ส่งเสริมการส่ง นนร. เข้าร่วมแข่งขันในระดับชาติและนานาชาติ
2. พัฒนาศักยภาพทางวิชาการในสาขาวิชาที่ศึกษาให้ นนร. สามารถเข้าสู่การแข่งขันระดับชาติ/นานาชาติได้

**ข้อเสนอแนะเพื่อการพัฒนา**

1. จัดให้มีการแข่งขันทางวิชาการต่างๆ ภายใน รร.จปร. เพื่อเป็นการเตรียมตัวและฝึกซ้อมก่อนแข่งขันในเวทีอื่นๆ
2. พัฒนาการจัดทำแผนงาน/โครงการและกิจกรรม เพื่อจัดส่ง นนร. เข้าร่วมการแข่งขันอย่างมีระบบเป็นรูปธรรมและมีประสิทธิภาพยิ่งขึ้น

มาตรฐานที่ 2 การวิจัยและงานสร้างสรรค์

**จุดแข็ง**

1. สกศ.รร.จปร. มีแหล่งทุนสนับสนุนการทำวิจัยและการผลิตผลงานทางวิชาการ
2. สกศ.รร.จปร. มีบุคลากรที่มีความรู้ความสามารถและมีศักยภาพในด้านงานวิจัย และงานสร้างสรรค์ ที่เป็นที่ยอมรับทั้งในระดับชาติและนานาชาติ
3. สกศ.รร.จปร. มีระบบและกลไกในการบริหารงานวิจัย มีความร่วมมือกับสถาบันภายนอก

**จุดที่ควรพัฒนา**

1. สกศ.รร.จปร. ควรส่งเสริมและสนับสนุนทั้งหัวข้อการวิจัยและงานสร้างสรรค์ไปสู่ระดับ

ชาติและนานาชาติรวมทั้งสามารถนำงานวิจัยและงานสร้างสรรค์เหล่านี้มาใช้ประโยชน์

2. สกศ.รร.จปร. ควรส่งเสริมและสนับสนุนการทำบทความจากงานวิจัย/งานสร้างสรรค์และผลงานทางวิชาการอย่างต่อเนื่อง

**ข้อเสนอแนะเพื่อการพัฒนา**

1. สกศ.รร.จปร. ควรสร้างแรงจูงใจให้บุคลากรในการทำงานวิจัยและงานสร้างสรรค์เพิ่มมากขึ้นโดยส่งเสริมบุคคลากรให้ทำวิจัย มีการพิจารณาระบบภาระงาน การพิจารณาการเข้าสู่ตำแหน่งทางวิชาการและควรให้ความสำคัญกับบุคคลากรด้านการวิจัย
2. สกศ.รร.จปร. ควรมีหน่วยงานกลางหรือคณะทำงานที่ช่วยให้คำปรึกษาในการเผยแพร่งานวิจัยให้กับองค์กรภายนอก เพื่อที่จะเป็นการช่วยเหลือการนำงานวิจัยและงานสร้างสรรค์มาใช้ประโยชน์
3. สกศ.รร.จปร. ควรสร้างแรงจูงใจให้บุคลากรทำบทความจากงานวิจัย/งานสร้างสรรค์และผลงานทางวิชาการอย่างต่อเนื่อง เช่นค่าตอบแทนของบทความที่ได้รับการตีพิมพ์

## มาตรฐานที่ 3 การบริการทางวิชาการและวิชาชีพ

**จุดแข็ง**

1. สกศ.รร.จปร. มีทรัพยากรบุคคลที่มีความรู้ความสามารถในหลายสาขาวิชาการและวิชาชีพที่พร้อมจะนำความรู้ทางวิชาการและความเชี่ยวชาญทางวิชาชีพมาทำงานตอบแทนให้แก่ กองทัพ ชุมชน สังคม ประเทศชาติและนานาชาติ
2. สกศ.รร.จปร. มีการดำเนินงานด้านการบริการทางวิชาการและวิชาชีพอย่างต่อเนื่องทำให้บุคลากรได้มีโอกาสฝึกฝนทักษะความรู้ความสามารถในด้านต่าง ๆส่งผลให้เกิดการพัฒนาการเรียนการสอนและเกิดองค์ความรู้ใหม่ที่เป็นประโยชน์

**จุดที่ควรพัฒนา**

1. กลุ่มเป้าหมายในการบริการทางวิชาการและวิชาชีพที่เป็นชุมชน หรือประชาชนทั่วไปยังมีอยู่น้อย
2. การนำความรู้และประสบการณ์จากการให้บริการทางวิชาการและวิชาชีพมาใช้ในการทำงานวิจัยยังมีอยู่น้อย

**ข้อเสนอแนะเพื่อการพัฒนา**

1. ควรให้การบริการทางวิชาการและวิชาชีพแก่ชุมชนโดยเฉพาะชุมชนที่อยู่ในพื้นที่จังหวัดนครนายกและพื้นที่ใกล้เคียง รร.จปร. ให้มากขึ้น
2. ควรส่งเสริมให้บุคลากรนำความรู้และประสบการณ์จากการให้บริการทางวิชาการและ

วิชาชีพมาใช้ในการทำงานวิจัยให้มากขึ้น

**มาตรฐานที่ 4 การทำนุบำรุงศิลปะและวัฒนธรรมและขนบธรรมเนียมประเพณีทางทหาร**

**จุดแข็ง**

1. สกศ.รร.จปร. มีการพัฒนาระบบการจัดเก็บข้อมูล เพื่อการสืบค้นหาข้อมูลในการดำเนินโครงการกิจกรรมที่สะดวก
2. สกศ.รร.จปร. มีการดำเนินงานการประกันคุณภาพการศึกษาในการทำนุบำรุงศิลปวัฒนธรรมและขนบธรรมเนียมประเพณีทางทหารอย่างมีระบบ สอดคล้องกับกลยุทธ์ตามแผนแม่บทของ สกศ.รร.จปร.
3. สกศ.รร.จปร. มีสภาพแวดล้อมและพื้นที่ในการอำนวยความสะดวกและส่งเสริมให้ผู้เรียนและบุคลากรจัดกิจกรรมส่งเสริมศิลปะและวัฒนธรรมได้อย่างเพียงพอ
4. สกศ.รร.จปร. มีแผนแม่บทการพัฒนาของ สกศ.รร.จปร. และแผนการปฏิบัติราชการ ของ สกศ.รร.จปร. ปี 2557 มาเป็นตัวกำหนดในการจัดทำโครงการ/กิจกรรม อย่างเด่นชัด

**จุดที่ควรพัฒนา**

ความชัดเจนของโครงการด้านศิลปวัฒนธรรมในแผนปฏิบัติราชการ

**ข้อเสนอแนะเพื่อการพัฒนา**

ทบทวนโครงการที่ดำเนินการด้านศิลปวัฒนธรรมในแผนปฏิบัติราชการ สำหรับมาตรฐานที่ 4 ในปีการศึกษา 2558 โดยให้อาจารย์และกำลังพลกองวิชามีส่วนร่วมในการพัฒนา

**มาตรฐานที่ 5 การบริหารจัดการและการพัฒนา สกศ.รร.จปร.**

**จุดแข็ง**

1. ผู้บริหารมีการวางแผนงานประจำปีและมีการกำกับดูแล ติดตามผลการปฏิบัติอย่างต่อเนื่อง
2. มีกำลังพลที่มีประสิทธิภาพและมีความรู้ ความสามารถที่หลากหลาย สามารถเป็นองค์กรการเรียนรู้ที่เข้มแข็งได้

**จุดที่ควรพัฒนา**

1. การจัดทำฐานข้อมูลเพื่อการเรียนการสอน (e-learning) ประสบปัญหาเรื่องความยากในการดำเนินการและไม่ได้รับความสนใจจาก นนร.
2. ระบบสารสนเทศ สกศ.รร.จปร. มีปัญหาในการเชื่อมต่อบ่อยครั้ง และบางกองวิชาไม่สามารถแก้ไขได้ด้วยตนเอง เนื่องจากขาดบุคลากรที่มีความรู้ความสามารถด้านระบบสารสนเทศ

**ข้อเสนอแนะเพื่อการพัฒนา**

1. ควรปรับปรุงระบบการจัดทำฐานข้อมูลเพื่อการเรียนการสอน (e-learning) ให้ง่ายต่อการดำเนินงานและกระตุ้นให้ นนร. ใช้ประโยชน์ให้มากขึ้น
2. ควรมีผู้รับผิดชอบระบบสารสนเทศส่วนรวมที่สามารถจัดทำหรือแนะนำการดำเนินการหรือแก้ปัญหาเบื้องต้นให้กับกองวิชาได้ หรือการจัดการอบรมให้กับบุคลากรในด้านสารสนเทศโดยตรง

**มาตรฐานที่ 6 การบริหารหลักสูตรและการเรียนการสอน**

**จุดแข็ง**

1. สกศ.รร.จปร. มีการบริหารหลักสูตรและการเรียนการสอนอย่างมีประสิทธิภาพ
2. สกศ.รร.จปร. มีบุคลากรที่มีความรู้ความสามารถ

**จุดที่ควรพัฒนา**

1. การจัดทำและ upload มคอ.3, มคอ.5 และ มคอ.7 ไม่เสร็จตรงเวลา
2. อาจารย์คุณวุฒิ ป.เอก และตำแหน่งทางวิชาการมีจำนวนน้อย
3. ผู้เรียนยังขาดการนำความรู้ด้านงานประกันคุณภาพไปใช้อย่างครบวงจร

**ข้อเสนอแนะเพื่อการพัฒนา**

1. จัดทำ มคอ. ให้เสร็จตรงเวลา
2. ส่งเสริมอาจารย์คุณวุฒิ ป.เอก และตำแหน่งทางวิชาการให้มากขึ้น
3. ส่งเสริมให้ นนร.นำความรู้ไปใช้

**มาตรฐานที่ 8 การพัฒนาและการประกันคุณภาพภายใน**

**จุดแข็ง**

1. ผู้บริหารทุกระดับให้ความสำคัญต่อการดำเนินงานการประกันคุณภาพการศึกษา
2. กำลังพล สกศ.รร.จปร. ให้ความร่วมมือต่อการดำเนินงานการประกันคุณภาพ และยินดีให้ความสนับสนุนทางด้านวิชาการในการพัฒนาระบบงานการประกันคุณภาพ
3. สกศ.รร.จปร. จัดทำแผนปฏิบัติราชการ สกศ.รร.จปร. ทำให้ง่ายต่อการดำเนินงานการประกันคุณภาพ
4. สกศ.รร.จปร. มีระบบฐานข้อมูลที่สามารถสืบค้นเอกสารหลักฐานได้เป็นอย่างดีมีประสิทธิภาพ

**จุดที่ควรพัฒนา**

1. การพัฒนาระบบงานประกันคุณภาพสู่การปฏิบัติงานประจำ
2. ความเร็วของระบบฐานข้อมูล

**ข้อเสนอแนะเพื่อการพัฒนา**

1. ควรมีการพิจารณาร่วมระหว่างคณะกรรมการบริหารการศึกษา และ สปค.สกศ.ฯ เพื่อพิจารณาวิธีการดำเนินงานให้การดำเนินงานประกันคุณภาพไม่เป็นภาระในการปฏิบัติราชการประจำ
2. พัฒนาระบบอินเทอร์เน็ตให้สามารถสนับสนุนการดำเนินงานประกันคุณภาพ ให้มากขึ้น

**ผลในภาพรวม**

**จุดแข็ง**

1. ผู้บริหาร สกศ.รร.จปร. ทุกระดับให้ความสำคัญต่อการดำเนินงานการประกันคุณภาพการศึกษา และมีการกำหนดแผนการปฏิบัติงานราชการ สกศ.รร.จปร. ทำให้การดำเนินงาน สกศ.รร.จปร. เป็นไปอย่างมีประสิทธิผลและประสิทธิภาพ
2. บุคลากร สกศ.รร.จปร. มีความรู้ความสามารถทางด้านวิชาการในระดับสูง สามารถร่วมพัฒนาระบบการทำงาน ระบบสารสนเทศ และพัฒนาขีดความสามารถของ สกศ.รร.จปร. ในทุกด้านมากขึ้นได้
3. สกศ.รร.จปร. มีบุคลากรที่มีศักยภาพทางวิชาการและได้รับการยอมรับด้านวิชาการจากสถาบันวิชาการภายนอก เกิดเป็นเครือข่ายสถาบันอุดมศึกษาส่งผลให้มีการพัฒนาด้านการบริการวิชาการและการพัฒนางานวิจัยและงานสร้างสรรค์เพิ่มมากขึ้น

**จุดที่ควรพัฒนา**

1. ควรมีการพัฒนาระบบสารสนเทศ สกศ.รร.จปร. ให้เอื้ออำนวยต่องานการประกันคุณภาพ เช่นการทำระบบประเมินผลการเรียนการสอนออนไลน์
2. การทำงานวิจัยและงานสร้างสรรค์ ของ อจ.สกศ.รร.จปร. รวมทั้งการนำผลงานวิจัยไปใช้ประโยชน์
3. การบริการวิชาการต่อชุมชนยังมีอยู่จำนวนน้อย
4. การเข้าสู่ตำแหน่งทางวิชาการของอาจารย**์**

**ข้อเสนอแนะที่ต้องการให้พัฒนาเร่งด่วน**

1. ควรมีการพัฒนาเครือข่ายอินเทอร์เน็ตภายใน สกศ.รร.จปร. เพื่อรองรับระบบฐานข้อมูลทางการศึกษา และงานการประกันคุณภาพการศึกษา
2. ควรส่งเสริมและสนับสนุนหัวข้องานวิจัยและงานสร้างสรรค์ไปสู่ระดับชาติและนานาชาติเพิ่มมากขึ้น รวมทั้งหาแนวทางให้ชุมชนหรือองค์กรต่าง ๆ นำงานวิจัยและงานสร้างสรรค์เหล่านี้ไปใช้ประโยชน์
3. จัดให้มีฐานข้อมูลสำหรับการสืบค้นข้อมูลสำหรับงานวิจัยและฐานข้อมูลทางวิชาการ เชื่อมโยงระหว่างสถาบันอุดมศึกษา
4. ผลักดันให้อาจารย์พัฒนาตนเองให้มีความรู้และทักษะในวิชาชีพและมีคุณวุฒิสูงขึ้นโดยสนับสนุนให้อาจารย์ได้รับทุนเพื่อศึกษาต่อในระดับปริญญาเอกเพิ่มขึ้น

**ข้อเสนอแนะเชิงนโยบายและทิศทางในอนาคต**

1. สกศ.รร.จปร. ควรให้ความสำคัญต่อการพัฒนาเครือข่ายฐานข้อมูลภายในเพื่อรองรับการดำเนินงานด้านการพัฒนาการศึกษา การจัดการศึกษา ระบบอาจารย์ที่ปรึกษา และฐานข้อมูลในการตัดสินใจทางการบริหารของผู้บริหารทุกระดับ
2. กำหนดนโยบายและเป้าหมายที่ชัดเจนในด้านการทำงานวิจัยหรืองานสร้างสรรค์ โดยให้คณาจารย์ที่ทำงานวิจัยและงานสร้างสรรค์ มีส่วนร่วมในการกำหนดนโยบายและแนวทางในการส่งเสริมและพัฒนา
3. ควรมีการจัดทำรายงานประจำปีของหน่วย เพื่อจะได้เป็นประโยชน์กับหน่วยงานว่า ในวงรอบ 1 ปีที่ผ่านมาหน่วยได้มีการดำเนินการอะไรไปบ้างทั้งยังจะเป็นจดหมายเหตุของหน่วย อีกด้วย ประกอบกับในรอบที่ 4 ตัวบ่งชี้ที่ 9 ของ สมศ. จะดูรายละเอียดเกี่ยวกับรายงานประจำปีด้วย (จะดูปีการศึกษา 2558, 2559 และ 2560) สมศ. มาประเมินรอบที่ 4 ปี พ.ศ. 2561